П Р О Т О К О Л   № 12
от заседанието на Комисия ”Съдебна администрация” 
на Съдийската колегия на Висшия съдебен съвет,
проведено на 05.04.2017 г.

Днес, 05.04.2017 г. /сряда/ от 09.00 часа се проведе заседание на Комисия “Съдебна администрация” на Съдийската колегия на Висшия съдебен съвет, в състав: 

ПРЕДСЕДАТЕЛ:  Каролина Неделчева

ЧЛЕНОВЕ:	   Димитър Узунов   
   Соня Найденова
			   Галина Карагьозова

На заседанието присъстваха експертните сътрудници на комисията: Елеонора Савова – н-к отдел „Съдебни кадри”, Светла Кирилова – старши експерт в отдел”Съдебни кадри” и Красимира Василева – н-к отдел „ЮОДКВСС”.

Д Н Е В Е Н   Р Е Д:

I. Становища от дирекция „Бюджет и финанси” относно финансовата обезпеченост на извършени трансформации и становище на КПКИТ по решение на КСА.

1. ОТНОСНО: Становище от дирекция „Бюджет и финанси” и становище на Комисия „Професионална квалификация и информационни технологии” във връзка с решение на КСА по протокол № 10/22.03.2017 г., т 32 по искане за увеличаване щатната численост на Софийски районен съд с 39 /тридесет и девет/ щ.бр. за съдебни служители. 

КОМИСИЯ „СЪДЕБНА АДМИНИСТРАЦИЯ”
Р Е Ш И:

1.1. ОТЛАГА произнасянето по т. 1 до излизане на статистическите данни за натовареността за 2016 г.
1.2. ИЗИСКВА директора на дирекция „Вътрешен одит” да представи доклада от извършения одит в Софийски районен съд.
1.3. Възлага на Елеонора Савова – н-к отдел „Съдебни кадри” да изготви справка за налични сродни длъжности: „специалист-компютърна обработка на данни”, „специалист-информационни системи” и „системен администратор” в другите ОСВ.

2. ОТНОСНО: Становище от дирекция „Бюджет и финанси” във връзка с решение на КСА по протокол № 10/22.03.2017 г., т. 31 по искане за увеличаване щатната численост на Районен съд – Пловдив с 1 /една/ щ.бр. за длъжност „системен администратор”. 

КОМИСИЯ „СЪДЕБНА АДМИНИСТРАЦИЯ”
Р Е Ш И:

2.1. Предлага на Съдийската колегия на Висшия съдебен съвет да увеличи щатната численост на Районен съд – Пловдив с 1 /една/ щ.бр. за длъжност „системен администратор”.
МОТИВИ: Необходимост, с оглед оптимално разпределение на работата в съда, въвеждането и поддържането на информационните и периферни системи в съда, наличния хардуер и софтуер. Инсталиране на локални, мрежови принтери и други периферни устройства; администриране и контролиране достъпа на потребителите до базата данни; конфигуриране, настройване и поддържане на офис-приложения, софтуер за локализация на работната среда, антивирусни пакети и др., както и положително становище от КПКИТ. Съгласно становището на дирекция „Бюджет и финанси” увеличението може да бъде обезпечено за сметка на утвърдения бюджет на РС-Пловдив .
2.2. Точката да бъде включена в дневен ред за заседанието на Съдийската колегия на ВСС на 11.04.2017 г.

II. Становища от председатели на съдилища по решения на КСА.

3. ОТНОСНО: Становище от председателя на  Окръжен съд - Кюстендил във връзка с решение на КСА по протокол № 10/22.03.2017 г., т. 30.2., по повод създадената служба „Връчване на призовки и съдебни книжа”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

3.1. Съществуването на длъжност „завеждащ служба” , в различни организационни структури и различни работодатели е недопустимо и неоснователно. За изпълнението на тези задължения е  възможно да бъде възложено в длъжностната характеристика на съдебния служител от Окръжен съд – Кюстендил, да ръководи съответната служба.

III. Уведомления от председатели на съдилища за прекратяване на трудовото правоотношение със съдебни служители и искания за попълване на щата.

4. ОТНОСНО: Уведомление от председателя на Окръжен съд - Търговище за прекратяване на трудовото правоотношение със съдебен служител на длъжност „съдебен секретар”, считано от 21.04.2017 г. и назначен съдебен служител на освободената длъжност.

КОМИСИЯ „СЪДЕБНА АДМИНИСТРАЦИЯ”
Р Е Ш И:

4.1. Приема за сведение уведомлението от председателя на Окръжен съд - Търговище за прекратяване на трудовото правоотношение със съдебен служител на длъжност „съдебен секретар”, считано от 21.04.2017 г. и назначен съдебен служител на освободената длъжност, и изпраща на отдел „Съдебни кадри” за отразяване.
4.2. Не възразява председателят на Окръжен съд – Търговище да продължи процедурата за попълване на щата.

5. ОТНОСНО: Уведомление от председателя на Окръжен съд - Добрич за прекратяване на трудовото правоотношение със съдебен служител на длъжност „съдебен секретар”, считано от 20.04.2017 г. и искане за попълване на щата.

КОМИСИЯ „СЪДЕБНА АДМИНИСТРАЦИЯ”
Р Е Ш И:

5.1. Приема за сведение уведомлението от председателя на Окръжен съд - Добрич за прекратяване на трудовото правоотношение със съдебен служител на длъжност „съдебен секретар”, считано от 20.04.2017 г., и изпраща на отдел „Съдебни кадри” за отразяване.
5.2. Не възразява председателят на Окръжен съд – Добрич да продължи процедурата за попълване на щата.

6. ОТНОСНО: Уведомление от председателя на Окръжен съд - Враца за прекратяване на трудовото правоотношение със съдебен служител на длъжност „съдебен деловодител”, считано от 01.03.2017 г. и искане за попълване на щата.

КОМИСИЯ „СЪДЕБНА АДМИНИСТРАЦИЯ”
Р Е Ш И:

6.1. Приема за  сведение уведомлението от председателя на Окръжен съд - Враца за прекратяване на трудовото правоотношение със съдебен служител на длъжност „съдебен деловодител”, считано от 01.03.2017 г.
6.2. Предлага на председателя на Окръжен съд – Враца да изрази становище относно възможността за съкращаване на освободената длъжност „съдебен деловодител”.
МОТИВИ: Комисията се запозна със становището на председателя на съда, но отчитайки ниската натовареност на ОС-Враца за 2016 г. – 6,04, под средната за окръжните съдилища в страната – 12,52, намаляваща прогресивно през годините: за 2015 г. натовареността е 6,59, при средна за страната – 12,22; за 2014 г. е 6,73, при средна – 12,36, предлага намаляване на щата със свободната длъжност „съдебен деловодител”. По щата на съда има „завеждащ служба-деловодство, той и съдебен деловодител-наказателни дела, 2-ма съдебни деловодители-регистратура, 2-ма съдебни деловодители-наказателни дела, съдебни деловодители–търговски дела, 1 съдебен деловодител-фирмени дела. Възможност за оптимизация на съдебната администрация.
6.3. Изпраща решението по т. 6.2 на председателя на Окръжен съд – Враца, за становище.

IV. Уведомления от председатели на съдилища за извършени трансформации на длъжности, съобразно изискванияна на новия Класификатор на длъжностите в администрацията на съдилищата.

7. ОТНОСНО: Уведомление от председателя на Районен съд - Кнежа за извършени трансформации на длъжности за съдебни служители.

КОМИСИЯ „СЪДЕБНА АДМИНИСТРАЦИЯ”
Р Е Ш И:

7.1. ИЗПРАЩА уведомлението за извършени трансформации, на дирекция „Бюджет и финанси”, за становище по финансовата обезпеченост.

8. ОТНОСНО: Уведомление от председателя на Окръжен съд - Сливен за трансформиране на длъжностно наименование по щатното разписание на длъжностите за съдебни служители.

КОМИСИЯ „СЪДЕБНА АДМИНИСТРАЦИЯ”
Р Е Ш И:

8.1. ИЗПРАЩА уведомлението за извършени трансформации, на дирекция „Бюджет и финанси”, за становище по финансовата обезпеченост.

9. ОТНОСНО: Уведомление от председателя на Районен съд - Девин за трансформиране на длъжност „административен секретар” в длъжност „човешки ресурси”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

9.1. Приема за сведение уведомлението от председателя на Районен съд - Девин за трансформиране на длъжност „административен секретар” в длъжност „човешки ресурси”, и изпраща на отдел „Съдебни кадри” за отразяване.

V. Уведомления от председатели на съдилища за извършено назначаване и преназначаване на съдебни служители, съобразно изискванияна на новия Класификатор на длъжностите в администрацията на съдилищата.

10. ОТНОСНО: Уведомления от председателя на Районен съд - Елхово за назначаване на съдебни служители на длъжности: „съдебен секретар” и „съдебен секретар-СИС”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

10.1. Приема за сведение уведомленията от председателя на Районен съд - Елхово за назначаване и преназначаване на съдебни служители на длъжност: „съдебен секретар-СИС” и  изпраща на отдел „Съдебни кадри” за отразяване.
10.2. Не възразява председателят на Районен съд - Елхово да продължи процедурата за попълване на щата.

11. ОТНОСНО: Уведомление от председателя на Софийски градски съд за назначени и освободени съдебни служители в периода 13.03 – 24.03.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

11.1. Приема за сведение уведомлението от председателя на Софийски градски съд за назначени и освободени съдебни служители в периода 13.03 – 24.03.2017 г., и изпраща на отдел „Съдебни кадри” за отразяване.

12. ОТНОСНО: Уведомление от председателя на Административен съд - Пловдив за обявен конкурс за 1 /една/ щ.бр.  на длъжност „съдебен помощник”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

12.1. Приема за сведение уведомлението от председателя на Административен съд - Пловдив за обявен конкурс за 1 /една/ щ.бр.  а длъжност „съдебен помощник”.

13. ОТНОСНО: Уведомление от председателя на Районен съд - Видин за назначен съдебен служител на длъжност „призовкар”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

13.1. Приема за сведение уведомлението от председателя на Районен съд - Видин за назначен съдебен служител на длъжност „призовкар”, и изпраща на отдел „Съдебни кадри” за отразяване.

14. ОТНОСНО: Уведомление от председателя на Районен съд – Нова Загора за преназначен съдебен служител от длъжност „старши специалист-счетоводител” в длъжност „счетоводител”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

14.1. ОТТЕГЛЯ точката от дневния ред, тъй като КСА се е произнесла с решение по протокол № 11/29.03.2017 г., т. 25.

15. ОТНОСНО: Уведомление от и.ф. председател на Софийски районен съд за назначени и освободени съдебни служители в периода 06.03 – 20.03.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:
15.1. Приема за сведение уведомлението от и.ф. председател на Софийски районен съд за назначени и освободени съдебни служители в периода 06.03 – 20.03.2017 г., и изпраща на отдел „Съдебни кадри” за отразяване.

VI. Искания от председатели на съдилища за увеличаване щатната численост със съдебни служители.

16. ОТНОСНО: Искане от председателя на Окръжен съд – Благоевград за увеличаване щатната численост на съда с 2 /две/ щ.бр. за длъжност „съдебен помощник”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

16.1. ОТЛАГА произнасянето по т. 16 за следващо заседание на комисията.
16.2. Възлага на Елеонора Савова – н-к отдел „Съдебни кадри” за изготви справка за наличието на длъжността „съдебен помощник” в окръжните съдилища.

VII. Разни

17. ОТНОСНО: Запитване от председателя на Административен съд – София-област относно определяне групата на администрацията, съгласно разпореждите на чл. 4 от Правилата за прилагане на Класификатора на длъжностите в администрацията на съдилищата.
 
КОМИСИЯ „СЪДЕБНА АДМИНИСТРАЦИЯ”
Р Е Ш И:

17.1.  По смисъла на разпоредбата на чл. 4, ал. 1, т. 2 от Правилата за прилагането на Класификатора на длъжностите в администрацията на съдилищата, Административен съд – София-област се включва в първа група съдилища.
17.2. Изпраща решението на председателя на Административен съд – София-област, за сведение.

18. ОТНОСНО: Уведомление от председателя на Районен съд – Ямбол в изпълнение на решение на КСА по протокол № 5/15.02.2017 г., т. 21.1 за извършена промяна в структурата на администрацията в съответствие с Класификатора на длъжностите в администрацията на съдилищата. /отложена точка от 15.03.2017 г./

КОМИСИЯ „СЪДЕБНА АДМИНИСТРАЦИЯ”
Р Е Ш И:

18.1. УКАЗВА на председателя на Районен съд – Ямбол да съобрази възможността за съвместяване на длъжности, съгласно чл. 18 от Правилата за прилагане на Класификатора на длъжностите в администрацията на съдилищата и да премахне наименованието „завеждащ служба”, което е в противоречие с чл. 13, ал. 5 от Правилата и не следва да съществува.

19. ОТНОСНО: Уточнение относно трансформация на длъжност „административен секретар” в длъжност „началник административна служба, той и административен секретар” в Административен съд – София-град.

КОМИСИЯ „СЪДЕБНА АДМИНИСТРАЦИЯ”
Р Е Ш И:

19.1. Функциите на длъжността „административен секретар”, съгласно чл. 9 и чл. 10 от ПАС обхващат ръководството на цялата съдебна администрация и поглъщат изцяло отговорностите, вменени на началник-административна служба,	поради което съвместяването на двете длъжности е в противоречие.

20. ОТНОСНО: Решение на Комисия по правни и институционални въпроси от 27.03.2017 г. относно предложение за номирации за медия/журналист за годишната награда на ВСС за обективно отразяване на работата на ВСС, която се връчва в „Деня на отворените врати”, в срок до 07.04.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

20.1. Приема за сведение решението на Комисия по правни и институционални въпроси от 27.03.2017 г. относно предложение за номирации за медия/журналист за годишната награда на ВСС за обективно отразяване на работата на ВСС, която се връчва в „Деня на отворените врати”.

ПРЕДСЕДАТЕЛ 
НА КОМИСИЯТА:      /п/
	     	   КАРОЛИНА НЕДЕЛЧЕВА